b'\n_START_ARTICLE_\nAtanagild\n_START_SECTION_\nInvazija Bizantincev\n_START_PARAGRAPH_\nV spopadih med Vizigoti in Bizantinci je Justinijanova vojska prevzela nadzor nad velikim delom Betike (Andaluzija). Pretveza za njihov prihod ni povsem jasne. Peter Heather navaja, da jih je poklical kralj Agila, Izidor Seviljski pa ponuja dve nasprotujo\xc4\x8di si zgodbi. V poglavju Agila pi\xc5\xa1e, da so Agilo obkolili Goti in ga ubili zaradi strahu, \xc2\xbbda bi Bizantinci napadli Hispanijo pod pretvezo, da mu prihajajo na pomo\xc4\x8d\xc2\xab. V naslednjem poglavju trdi, da je Justinijana zaprosil za pomo\xc4\x8d Atanagild, \xc2\xbbko so pri\xc5\xa1li v Hispanijo pa jih vsem prizadevanjem navkljub ni mogel pregnati\xc2\xab. Collins ugotavlja, da je \xc2\xbbcesar Justinijan v intervencijah v Afriki leta 533 in Italiji leta 535 pri\xc5\xa1el navidezno podpret pravice zakonitih vladarjev v vojnah proti uzurpatorjem\xc2\xab, zato se strinja s Heatherjevo razli\xc4\x8dico dogodkov. _NEWLINE_Atanagildu je uspelo ponovno osvojiti nekaj izgubljenih mest, ve\xc4\x8dina osvojenega ozemlja pa je ostala v bizantinski posesti. Bizantinci so tam ustanovili provinco Spanio, ki je \xc5\xbeivela \xc5\xa1e dolgo po Atanagildovi smrti. Njeno natan\xc4\x8dno ozemlje ni povsem znano. Na zahod je verjetno segalo do Gibraltarske o\xc5\xbeine in posedovalo mesta Novo Kartagino (Cartagena), Cordubo (Kordova) in Assionijo. Posedovanje C\xc3\xb3rdobe ni povsem zanesljivo, zagotovo pa so posedovali tudi M\xc3\xa1lago in Sagontio._NEWLINE_Atanagild je umrl naravne smrti v Toledu. Po petmese\xc4\x8dnem medvladju ga je nasledil Liuva I..'